Tavaliselt ma eriti ametivõimudele kaebama ei jookse ja torisen rohkem omaette aga kordan siinkohal valesti parkijaid häbiposti riputava veebipäeviku üleskutset.    Kui sina näed Tallinnas, et keegi on enda neljarattalise armukese jätnud hoolimatult vedelema haljasalale siis haara telefoninumber ja helista julgelt MUPO numbril 14410.    Luban, et lähinädalatel teen seda ka ise. Miks? Sest ausalt on see mis siin Mustamäel haljasaladele parkimise tagajärjel mõnes kohas toimub, rohkem kui kergelt rõve. Tegelikult võiks keegi midagi ette võtta ka nende tegelastega kes  hoopis suuremate autodega praegu haljasalale ronivad mingeid vuuke täitma või pirne vahetama ja sellega pool hoovi üles künnavad. Iseenesest peaks neil olema kohustus tekitatud kahju hüvitada kas siis korteriühistule või linnaosale.    Eile hilisõhtul haarasin peale uudiste lugemist koeraga välja minnes kaamera kaasa ning tegin siinkandis mõned klõpsud. Hea Munitsipaalpolitseinik, kes sa seda lugema satud, nendest parkijatest võiks alustada:              Huvitav, kuidas linnapolitsei reageerib kui inimesed hakkaksidki kaameratega ringi käima ja igal õhtul neile pilte saatma. Kas nende alusel saab kellelegi  trahvikviitungi teele panna? Linnakassa rõõmustaks.    Edit 13.04.2009 via Postimees: vot sedasi on lood hoopis, ei, ei üllata: